CELEX: 32020D1700
Language: hu
Date: 2020-11-12 00:00:00
Title: A Tanács (KKBP) 2020/1700 határozata (2020. november 12.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról

2020.11.13.   
               
               
                  HU
               
               
                  Az Európai Unió Hivatalos Lapja
               
               
                  L 381/24
               
            
         A TANÁCS (KKBP) 2020/1700 HATÁROZATA
         (2020. november 12.)
         a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta a venezuelai helyzetre tekintettel hozott korlátozó intézkedésekről szóló (KKBP) 2017/2074 határozatot (1).
                  
               
                     (2)
                  
                  
                     Tekintettel a Venezuelában zajló politikai, gazdasági, társadalmi és humanitárius válságra, valamint azokra a nem szűnő cselekményekre, amelyek aláássák a demokráciát, a jogállamiságot és az emberi jogok tiszteletben tartását, a Tanács 2019. november 11-én elfogadta a (KKBP) 2019/1893 határozatot (2), amellyel 2020. november 14-ig megújította a hatályban lévő korlátozó intézkedéseket, beleértve valamennyi jegyzékbe vételt.
                  
               
                     (3)
                  
                  
                     Az Unió külügyi és biztonságpolitikai főképviselője (a továbbiakban: a főképviselő) 2019. december 21-én az Unió nevében nyilatkozatot adott ki, amelyben megemlítette, hogy a Venezuelai Legfelsőbb Bíróság és az el nem ismert alkotmányozó gyűlés azon határozata, amelynek értelmében a nemzetgyűlés négy tagját megfosztották az alkotmányosan biztosított parlamenti képviselői mentelmi jogától, az alkotmányos rendelkezéseknek, a jogállamiságnak és a hatalmi ágak szétválasztása demokratikus elvének súlyos megsértését jelentette. Ezen nyilatkozat egyértelművé tette, hogy az Unió továbbra is figyelemmel kíséri a helyzetet, és jelezte, hogy az Unió készen áll arra, hogy a demokrácia, a jogállamiság és az emberi jogok előmozdítása érdekében igénybe vegye a rendelkezésére álló eszközöket, beleértve olyan célzott intézkedéseket is, amelyek nem okoznak kárt a venezuelai népnek.
                  
               
                     (4)
                  
                  
                     A főképviselő 2020. január 9-én az Unió nevében nyilatkozatot adott ki, amelyben kijelentette, hogy az egyetlen demokratikusan megválasztott venezuelai testület, a nemzetgyűlés és annak számos tagja, köztük a nemzetgyűlés elnöke ellen irányuló közelmúltbeli cselekmények tovább súlyosbítják a venezuelai válságot, és hogy a nemzetgyűlés elnökségére vonatkozó legitim választási folyamat 2020. január 5-i erőszakos leállítására irányuló kísérletek, valamint a nemzetgyűlés elnökével és több törvényhozóval szembeni erőszak arra irányuló alkalmazása, hogy megakadályozzák a nemzetgyűlésbe történő bejutásukat, teljességgel elfogadhatatlanok. Ezen nyilatkozat jelezte továbbá, hogy a Luis Parra úgynevezett megválasztásához vezető szavazás nem volt legitim, mivel nem tartotta tiszteletben a jogi eljárásokat, sem a demokratikus alkotmányos elveket, és hogy a nemzetgyűlés tagjai számára biztosítani kell, hogy a venezuelai polgároktól kapott parlamenti mandátumukat megfélemlítéstől vagy megtorlástól mentes légkörben gyakorolhassák. Ezenfelül a demokráciát, a jogállamiságot és az emberi jogokat aláásó ezen súlyos cselekmények és döntések fényében ezen nyilatkozat aláhúzta az Unió elkötelezettségét amellett, hogy megkezdje az említett elvek és jogok megsértésében közreműködő személyekkel szemben célzott intézkedések alkalmazására irányuló munkát.
                  
               
                     (5)
                  
                  
                     A főképviselő 2020. június 4-én az Unió nevében nyilatkozatot adott ki a legutóbbi venezuelai fejleményekről, beleértve a venezuelai Legfelsőbb Bíróság 2020. május 26-i határozatát, amely Luis Parrát megerősítette a nemzetgyűlés elnökeként. Ezen nyilatkozat aláhúzta, hogy az Unió úgy véli, hogy a Luis Parra úgynevezett megválasztásához vezető szavazás nem volt legitim, mivel nem tartotta tiszteletben a jogi eljárást, sem a demokratikus alkotmányos elveket. Azt is kijelentette, hogy a legutóbbi fejlemények tovább mélyítették az elhúzódó intézményi és politikai válságot Venezuelában, valamint csökkentették a demokratikus és alkotmányos mozgásteret az országban. Ezen nyilatkozat megerősítette az Unió álláspontját, amely szerint a venezuelai válság fenntartható rendezése csak valódi és inkluzív politikai folyamaton keresztül érhető el, és aláhúzta, hogy az Unió elutasítja az erőszak minden formáját, beleértve az országba történő bármely katonai vagy erőszakos behatolást is. Ezzel összefüggésben az Unió megjegyezte, hogy a humanitárius segítségnyújtásról a nemzeti szereplők között létrejött közelmúltbeli megállapodás pozitív lépést jelent, és hangsúlyozta annak szükségességét, hogy valamennyi fél konstruktívan működjön együtt a venezuelai nép drámai mértékű, a Covid19-világjárvány által súlyosbított szenvedésének enyhítése érdekében.
                  
               
                     (6)
                  
                  
                     A főképviselő 2020. június 16-án az Unió nevében nyilatkozatot adott ki, amelyben aláhúzta, hogy a nemzetközi normákat tiszteletben tartó szabad és tisztességes törvényhozási és elnökválasztások kulcsfontosságúak a venezuelai válság leküzdéséhez, valamint hogy egy független és kiegyensúlyozott Választási Tanács (CNE) és a politikai pártok és jelöltek részvételét lehetővé tevő, egyenlő versenyfeltételek egy hiteles választási folyamat alapkövét képezik. Ezenfelül az EU felhívta a kormányt és az ellenzéket, hogy kezdjenek érdemi és inkluzív tárgyalásokat a Választási Tanács megalakítását és az ellenzéki pártokra kirótt tilalmak feloldását illetően.
                  
               
                     (7)
                  
                  
                     A Tanács – a Venezuelában folytatódó súlyos helyzetre tekintettel – 2020. június 29-én elfogadta a (KKBP) 2020/898 határozatot (3), amellyel tizenegy személyt korlátozó intézkedések hatálya alá helyezett.
                  
               
                     (8)
                  
                  
                     Ezzel összefüggésben a Tanács a (KKBP) 2017/2074 határozat 13. cikkével összhangban felülvizsgálta a hatályban lévő korlátozó intézkedéseket, és arra a következtetésre jutott, hogy a korlátozó intézkedéseket, beleértve valamennyi jegyzékbe vételt is, 2021. november 14-ig meg kell újítani. Ezen intézkedések nem érintik a normál népességet, és visszafordíthatók a demokráciának, a jogállamiságnak és az emberi jogok tiszteletben tartásának helyreállítása irányában Venezuelában tett haladás fényében.
                  
               
                     (9)
                  
                  
                     Sor került a (KKBP) 2017/2074 határozat I. mellékletében foglalt egyéni jegyzékbe vételek felülvizsgálatára, és tizennégy személy esetében naprakésszé kell tenni az indokolást, valamint valamennyi jegyzékbe vett személy családi nevét nagybetűvel kell szedni.
                  
               
                     (10)
                  
                  
                     A (KKBP) 2017/2074 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/2074 határozat a következőképpen módosul:
            
                        1.
                     
                     
                        A 13. cikk első bekezdésének helyébe a következő szöveg lép:
                        „Ezt a határozatot 2021. november 14-ig kell alkalmazni.”;
                     
                  
                        2.
                     
                     
                        Az I. melléklet e határozat mellékletével összhangban módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. november 12-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2017/2074 határozata (2017. november 13.) a venezuelai helyzetre tekintettel hozott korlátozó intézkedésekről (HL L 295., 2017.11.14., 60. o.).
         
            (2)  A Tanács (KKBP) 2019/1893 határozata (2019. november 11.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról (HL L 291., 2019.11.12., 42. o.).
         
            (3)  A Tanács (KKBP) 2020/898 határozata (2020. június 29.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról (HL L 205I., 2020.6.29., 6. o.).
      
      
         
            MELLÉKLET
            A (KKBP) 2017/2074 határozat I. mellékletének helyébe a következő lép:
            
               
                  
                     „I. MELLÉKLET
                     
                        A 6. cikk (1) bekezdésében és a 7. cikk (1) bekezdésében említett természetes és jogi személyek, szervezetek és szervek jegyzéke
                     
                     
                                  
                              
                              
                                 Név
                              
                              
                                 Azonosító adatok
                              
                              
                                 A jegyzékbe vétel okai
                              
                              
                                 A jegyzékbe vétel dátuma
                              
                           
                                 1.
                              
                              
                                 Néstor Luis REVEROL TORRES
                              
                              
                                 Születési idő: 1964. október 28.
                                 Neme: férfi
                              
                              
                                 Belügyminiszter, igazságügyi és a békéért felelős miniszter 2016 óta. Emellett 2019 áprilisában az építési beruházásokért és a közszolgáltatásokért felelős alelnökké és a nemzeti elektromos művek ügyvezető titkárává is kinevezték. A bolivári nemzeti gárda (Bolivarian National Guard) korábbi főparancsnoka, 2020 augusztusában a bolivári nemzeti gárda rangidős vezérezredesévé léptették elő. Felelős az irányítása alatt álló biztonsági erők által elkövetett súlyos emberi jogi jogsértésekért, beleértve a (politikai) foglyok kínzását, valamint a venezuelai demokratikus ellenzék elnyomásáért, beleértve a politikai tüntetések betiltását és elnyomását.
                              
                              
                                 2018.1.22.
                              
                           
                                 2.
                              
                              
                                 Gustavo Enrique GONZÁLEZ LÓPEZ
                              
                              
                                 Születési idő: 1960. november 2.
                                 Neme: férfi
                              
                              
                                 2019. április 30-tól a bolivári nemzeti hírszerző szolgálat (Bolivarian National Intelligence Service, SEBIN) újra kinevezett vezetője. Korábban, 2019. január 8-tól 2019. április 30-ig az Elnöki Hivatal (President’s office) biztonsági és hírszerzési tanácsadója, valamint 2018 októberéig a SEBIN vezetője. A SEBIN vezetőjeként súlyos emberi jogi jogsértésekért (többek között önkényes fogva tartásokért, embertelen és megalázó bánásmódért és kínzásért), valamint a venezuelai civil társadalom és demokratikus ellenzék elnyomásáért felelős.
                              
                              
                                 2018.1.22.
                              
                           
                                 3.
                              
                              
                                 Tibisay LUCENA RAMÍREZ
                              
                              
                                 Születési idő: 1959. április 26.
                                 Neme: nő
                              
                              
                                 2006 áprilisától 2020 júniusáig az Országos Választási Tanács (Consejo Nacional Electoral vagy CNE) elnöke. Lépései és intézkedései aláásták a demokráciát és a jogállamiságot Venezuelában többek között azáltal, hogy nem biztosították, hogy a CNE a venezuelai alkotmánnyal összhangban pártatlan és független intézmény maradjon, elősegítve ezáltal az alkotmányozó gyűlés létrejöttét és Nicolás Maduro 2018. májusi újraválasztását olyan elnökválasztás révén, amely nem volt sem szabad, sem tisztességes.
                              
                              
                                 2018.1.22.
                              
                           
                                 4.
                              
                              
                                 Antonio José BENAVIDES TORRES
                              
                              
                                 Születési idő: 1961. június 13.
                                 Neme: férfi
                              
                              
                                 2018 januárjáig a fővárosi körzet (Distrito Capital) kormányzója. 2017. június 21-ig a bolivári nemzeti gárda (Bolivarian National Guard) főparancsnoka. Részt vesz a venezuelai civil társadalom és demokratikus ellenzék elnyomásában, továbbá felelős a parancsoksága alatt álló bolivári nemzeti gárda tagjai által elkövetett súlyos emberi jogi jogsértésekért. A bolivári nemzeti gárda főparancsnokaként tett lépései és intézkedései aláásták a jogállamiságot Venezuelában; idetartozik az, hogy a bolivári nemzeti gárda átvette a vezetést a rendfenntartásban a polgári tüntetéseken, és nyilvánosan síkra szállt amellett, hogy a katonai bíróságok rendelkezzenek joghatósággal a polgári lakosság felett.
                              
                              
                                 2018.1.22.
                              
                           
                                 5.
                              
                              
                                 Maikel José MORENO PÉREZ
                              
                              
                                 Születési idő: 1965. december 12.
                                 Neme: férfi
                              
                              
                                 Venezuela Legfelsőbb Bíróságának (Tribunal Supremo de Justicia) elnöke és korábbi alelnöke. E tisztségeiben támogatja és elősegíti a kormány azon intézkedéseit és politikáit, amelyek aláássák Venezuelában a demokráciát és a jogállamiságot, továbbá felelősséggel tartozik azokért az intézkedésekért és nyilatkozatokért, amelyek a nemzetgyűlés hatáskörének csorbulását eredményezték, beleértve az Országos Választási Tanács (National Electoral Council, CNE) 2020. júniusi kinevezését, valamint azt, hogy három ellenzéki párt vezetőtestületét 2020 júniusában és júliusában felfüggesztették és helyükre új vezetőtestületet léptettek.
                              
                              
                                 2018.1.22.
                              
                           
                                 6.
                              
                              
                                 Tarek William SAAB HALABI
                              
                              
                                 Születési idő: 1963. szeptember 10.
                                 Születési hely: El Tigre, Anzoátegui state, Venezuela
                                 Neme: férfi
                              
                              
                                 Az alkotmányozó nemzetgyűlés (Constituent Assembly) által kinevezett venezuelai főügyész. Ebben a tisztségében, valamint korábban ombudsmanként és a köztársaság morális ügyekkel foglalkozó tanácsának (Republican Moral Council) elnökeként aláásta Venezuelában a demokráciát és a jogállamiságot azzal, hogy nyilvánosan támogatta a venezuelai kormány ellenzéke ellen irányuló fellépéseket, valamint a nemzetgyűlés hatásköreinek elvonását.
                              
                              
                                 2018.1.22.
                              
                           
                                 7.
                              
                              
                                 Diosdado CABELLO RONDÓN
                              
                              
                                 Születési idő: 1963. április 15.
                                 Neme: férfi
                              
                              
                                 Az alkotmányozó nemzetgyűlés (Constituent Assembly) elnöke és a venezuelai Egyesült Szocialista Párt (United Socialist Party of Venezuela, PSUV) első alelnöke. Részt vesz a venezuelai demokrácia és jogállamiság aláásásában, többek között azzal, hogy a médiát a politikai ellenzék, egyéb média és a civil társadalom elleni nyilvános támadásokra és fenyegetésekre használja fel.
                              
                              
                                 2018.1.22.
                              
                           
                                 8.
                              
                              
                                 Tareck Zaidan EL-AISSAMI MADDAH
                              
                              
                                 Születési idő: 1974. november 12.
                                 Neme: férfi
                              
                              
                                 Gazdaságért felelős alelnök, valamint a nemzeti olajiparért és a nemzeti iparért és termelésért felelős néphatalmi miniszter. A bolivári nemzeti hírszerző szolgálat (Bolivarian National Intelligence Service, SEBIN) irányítását felügyelő korábbi alelnökként El-Aissami felelős a szervezet által elkövetett súlyos emberi jogi jogsértésekért, többek között önkényes fogva tartásokért, politikai indíttatású nyomozásokért, embertelen és megalázó bánásmódért, valamint kínzásokért. Felelős továbbá a demokráciát és a jogállamiságot aláásó politikák és tevékenységek támogatásáért és végrehajtásáért, többek között a nyilvános demonstrációk betiltásáért, továbbá ő vezeti Maduro elnök »államcsínyellenes parancsnokságát«, amelynek tevékenysége a civil társadalom és a demokratikus ellenzék ellen irányul.
                              
                              
                                 2018.6.25.
                              
                           
                                 9.
                              
                              
                                 Sergio José RIVERO MARCANO
                              
                              
                                 Születési idő: 1964. november 8.
                                 Neme: férfi
                              
                              
                                 A bolivári nemzeti fegyveres erők (Bolivarian National Armed Forces, FANB) főfelügyelője, 2018. január 16-ig a bolivári nemzeti gárda (Bolivarian National Guard) főparancsnoka. Részt vesz a venezuelai civil társadalom és demokratikus ellenzék elnyomásában, továbbá felelős azokért a súlyos emberi jogi jogsértésekért, amelyeket a bolivári nemzeti gárda a parancsoksága alatt követett el, többek között túlzott erőszak alkalmazásáért, valamint a civil társadalom és az ellenzék tagjainak önkényes fogva tartásáért és a velük szembeni jogsértésekért. A bolivári nemzeti gárda főparancsnokaként tevékenysége és politikái – többek között az, hogy a bolivári nemzeti gárda megtámadta a demokratikusan megválasztott nemzetgyűlés (National Assembly) tagjait és megfélemlítette azokat az újságírókat, akik beszámoltak a törvénytelen alkotmányozó gyűlés (Constituent Assembly) megválasztását célzó szabálytalan választásokról – aláásták a venezuelai demokráciát és a jogállamiságot.
                              
                              
                                 2018.6.25.
                              
                           
                                 10.
                              
                              
                                 Jesús Rafael SUÁREZ CHOURIO
                              
                              
                                 Születési idő: 1962. július 19.
                                 Neme: férfi
                              
                              
                                 A venezuelai bolivári nemzeti hadsereg (Venezuelan Bolivarian National Army) főparancsnoka. A főparancsnok volt vezérkari főnöke, a venezuelai bolivári nemzeti hadsereg korábbi főparancsnoka és a venezuelai központi övezet átfogó védelmi régiójának (Venezuela’s Comprehensive Defence Region of the Central Zone, REDI Central) korábbi parancsnoka. Felelős a venezuelai bolivári nemzeti hadsereg korábbi főparancsnokaként az irányítása alatt álló erők által elkövetett súlyos emberi jogi jogsértésekért, többek között túlzott erőszak alkalmazásáért és a fogvatartottakkal szembeni rossz bánásmódért. Fellépett a demokratikus ellenzékkel szemben és támogatta, hogy katonai bíróságok járjanak el polgári tüntetők ügyében.
                              
                              
                                 2018.6.25.
                              
                           
                                 11.
                              
                              
                                 Iván HERNÁNDEZ DALA
                              
                              
                                 Születési idő: 1966. május 18.
                                 Neme: férfi
                              
                              
                                 2014 januárja óta a katonai kémelhárítási főigazgatóság (Directorate-General of Military Counter-Intelligence, DGCIM), 2015 szeptembere óta pedig az elnöki gárda (Presidential Guard) vezetője. A DGCIM vezetőjeként Iván Hernández Dala felelős az irányítása alatt álló DGCIM tagjai által elkövetett súlyos emberi jogi jogsértésekért, valamint a civil társadalom és a demokratikus ellenzék elnyomásáért, többek között túlzott erőszak alkalmazásáért és az őrizetbe vettek bántalmazásáért.
                              
                              
                                 2018.6.25.
                              
                           
                                 12.
                              
                              
                                 Delcy Eloina RODRÍGUEZ GÓMEZ
                              
                              
                                 Születési idő: 1969. május 18.
                                 Neme: nő
                              
                              
                                 A Venezuelai Köztársaság alelnöke, a törvénytelen alkotmányozó gyűlés (Constituent Assembly) korábbi elnöke és a törvénytelen alkotmányozó nemzetgyűlésért (National Constituent Assembly) felelős elnöki bizottság (Presidential Commission) korábbi tagja. Az elnöki bizottságban, majd később a törvénytelen alkotmányozó gyűlés elnökeként végzett tevékenységeivel aláásta a venezuelai demokráciát és a jogállamiságot, többek között elvonta a nemzetgyűlés (National Assembly) hatáskörét és ezt arra használta, hogy fellépjen az ellenzékkel szemben és megakadályozza, hogy az ellenzék részt vehessen a politikai folyamatban.
                              
                              
                                 2018.6.25.
                              
                           
                                 13.
                              
                              
                                 Elías José JAUA MILANO
                              
                              
                                 Születési idő: 1969. december 16.
                                 Neme: férfi
                              
                              
                                 Korábbi néphatalmi oktatásügyi miniszter. A törvénytelen alkotmányozó nemzetgyűlésért (National Constituent Assembly) felelős elnöki bizottság (Presidential Commission) korábbi elnöke. Azzal, hogy vezető szerepet töltött be a törvénytelen alkotmányozó gyűlés felállításában, felelős a venezuelai demokrácia és jogállamiság aláásásáért.
                              
                              
                                 2018.6.25.
                              
                           
                                 14.
                              
                              
                                 Sandra OBLITAS RUZZA
                              
                              
                                 Születési idő: 1969. június 7.
                                 Neme: nő
                              
                              
                                 A venezuelai bolivári egyetem (Universidad Bolivariana de Venezuela) rektora. Az Országos Választási Tanács (National Electoral Council, CNE) korábbi alelnöke, valamint a választói és polgári névjegyzékkel foglalkozó bizottság (Commission of the Electoral and Civilian Register) korábbi elnöke. Felelős a CNE tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés (Constituent Assembly) felállításának elősegítéséért és a választási folyamat manipulálásáért.
                              
                              
                                 2018.6.25.
                              
                           
                                 15.
                              
                              
                                 Freddy Alirio BERNAL ROSALES
                              
                              
                                 Születési idő: 1962. június 16.
                                 Születési hely: San Cristóbal, Táchira state, Venezuela
                                 Neme: férfi
                              
                              
                                 A helyi ellátásért és termelésért felelős bizottság nemzeti ellenőrző központjának (National Control Centre of the Committee for Local Supply and Production, CLAP) vezetője és Táchira szövetségi állam védnöke. Emellett a venezuelai nemzeti hírszerző szolgálat (Bolivarian National Intelligence Service, SEBIN) főbiztosa. A CLAP vezetőjeként és Táchira szövetségi állam védnökeként utasíthatja a különleges erőket (Special Forces, FAES), és képes befolyásolni a bírák és az ügyészek kinevezését. A CLAP program által biztosított csomagoknak a szavazók közötti manipulatív elosztása révén felelős a demokrácia aláásásáért. Ezenkívül a SEBIN főbiztosaként felelős a SEBIN tevékenységeiért, amelyek keretében súlyos emberi jogi jogsértésekre, így például önkényes fogva tartásokra került sor.
                              
                              
                                 2018.6.25.
                              
                           
                                 16.
                              
                              
                                 Katherine Nayarith HARRINGTON PADRÓN
                              
                              
                                 Születési idő: 1971. december 5.
                                 Neme: nő
                              
                              
                                 2017 júliusától 2018 októberéig helyettes államügyész (más fordításban: főügyész-helyettes). Az alkotmány megsértésével a Legfelsőbb Bíróság (Supreme Court) és nem a nemzetgyűlés (National Assembly) nevezte ki őt helyettes államügyésznek. Felelős a demokrácia és jogállamiság aláásásáért Venezuelában, többek között politikai indíttatású büntetőeljárások kezdeményezése és a Maduro-rezsim által elkövetett állítólagos emberi jogi jogsértések kivizsgálásának elmulasztása révén.
                              
                              
                                 2018.6.25.
                              
                           
                                 17.
                              
                              
                                 Socorro Elizabeth HERNÁNDEZ HERNÁNDEZ
                              
                              
                                 Születési idő: 1952. március 11.
                                 Neme: nő
                              
                              
                                 Az Országos Választási Tanács (National Electoral Council, CNE) tagja (vezető tisztviselője) 2020. június 12-ig, valamint az Országos Választási Bizottság (National Electoral Board, JNE) tagja. Felelős a CNE azon tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés (Constituent Assembly) felállításának elősegítéséért, az elnök visszahívására irányuló 2016-os választás elutasítása kapcsán a választási folyamat manipulálásáért, a 2016-os kormányzóválasztások elhalasztásáért, valamint a 2017-es kormányzóválasztások előtt nem sokkal a szavazóhelyiségek áthelyezéséért.
                              
                              
                                 2018.6.25.
                              
                           
                                 18.
                              
                              
                                 Xavier Antonio MORENO REYES
                              
                              
                                 Neme: férfi
                              
                              
                                 2009-től 2020 júniusáig az Országos Választási Tanács (National Electoral Council, CNE) főtitkára. Ebben a tisztségében felelős a CNE határozatainak jóváhagyásáért, amelyek aláásták Venezuelában a demokráciát többek között a törvénytelen alkotmányozó nemzetgyűlés felállításának elősegítésével és a választási folyamat manipulálásával.
                              
                              
                                 2018.6.25.
                              
                           
                                 19.
                              
                              
                                 Néstor Neptali BLANCO HURTADO
                              
                              
                                 Születési idő: 1982. szeptember 26.
                                 Személyazonosító igazolvány száma: V‐15222057
                                 Neme: férfi
                              
                              
                                 A bolivári nemzeti gárda (Bolivarian National Guard, GNB) őrnagya, legalább 2017 decembere óta a katonai kémelhárítási főigazgatóság (Dirección General de Contrainteligencia Militar, DGCIM) tisztviselői mellett tevékenykedett. Felelős súlyos emberi jogi jogsértésekért, többek között kínzásért, túlzott erőszak alkalmazásáért és a DGCIM létesítményeiben fogvatartottakkal szembeni rossz bánásmódért.
                              
                              
                                 2019.9.27.
                              
                           
                                 20.
                              
                              
                                 Rafael Ramón BLANCO MARRERO
                              
                              
                                 Születési idő: 1968. február 28.
                                 Személyazonosító igazolvány száma: V-6250588
                                 Neme: férfi
                              
                              
                                 Legalább 2018 decemberétől a katonai kémelhárítási főigazgatóság (Dirección General de Contrainteligencia Militar, DGCIM) igazgatóhelyettese és 2019. július 5. óta a venezuelai bolivári nemzeti hadsereg (Venezuelan Bolivarian National Army) hadosztályának tábornoka. Súlyos emberi jogi jogsértésekért – többek között kínzásért, túlzott erőszak alkalmazásáért és a DGCIM létesítményeiben fogvatartottakkal szembeni rossz bánásmódért – felelős, amelyet az irányítása alatt álló DGCIM-tisztviselők követtek el. Kapcsolatba hozható Acosta kapitány halálával.
                              
                              
                                 2019.9.27.
                              
                           
                                 21.
                              
                              
                                 Carlos Alberto CALDERÓN CHIRINOS
                              
                              
                                 Személyazonosító igazolvány száma: V‐10352300
                                 Neme: férfi
                              
                              
                                 A venezuelai nemzeti hírszerző szolgálat (Bolivarian National Intelligence Service, SEBIN) magas rangú (biztosként, igazgatóként és főigazgatóként említett) tisztségviselője. Súlyos emberi jogi jogsértésekért, többek között kínzásért, túlzott erőszak alkalmazásáért és a SEBIN létesítményeiben fogvatartottakkal szembeni rossz bánásmódért felelős. Így különösen részt vett a SEBIN El Helicoide börtönében fogvatartott személyek kínzásában és velük szemben kegyetlen, embertelen és megalázó bánásmód alkalmazásában, és felelős ezen cselekményekért.
                              
                              
                                 2019.9.27.
                              
                           
                                 22.
                              
                              
                                 Alexis Enrique ESCALONA MARRERO
                              
                              
                                 Születési idő: 1962. október 12.
                                 Neme: férfi
                              
                              
                                 2018 januárjától 2019 májusáig a szervezett bűnözéssel és a terrorizmusfinanszírozással szembeni küzdelemért felelős nemzeti hivatal (National Office Against Organized Crime and Terrorist Financing, ONDOFT) vezető tisztviselője volt. 2014 és 2017 között a nemzeti zsarolás- és emberrablás-ellenes parancsnokság (Comando Nacional Antiextorsión y Secuestro, CONAS) országos parancsnoka volt. Súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottakkal szembeni rossz bánásmódért felelős, amelyet az irányítása alatt álló CONAS tagjai követtek el. Felelős a civil társadalom elnyomásáért is, amelyet a parancsnoksága alatt álló CONAS tagjai követtek el.
                              
                              
                                 2019.9.27.
                              
                           
                                 23.
                              
                              
                                 Rafael Antonio FRANCO QUINTERO
                              
                              
                                 Születési idő: 1973. október 14.
                                 Személyazonosító igazolvány száma: V-11311672
                                 Neme: férfi
                              
                              
                                 A venezuelai nemzeti hírszerző szolgálat (Bolivarian National Intelligence Service, SEBIN) ügynöke. A maiquetíai nemzetközi repülőtér (Maiquetía International Airport) biztonsági vezetője. Legalább 2017 és 2018 decembere között a katonai kémelhárítási főigazgatóság (Dirección General de Contrainteligencia Militar, DGCIM) nyomozati osztályának vezetője volt. Súlyos emberi jogi jogsértésekért, többek között kínzásért, túlzott erőszak alkalmazásáért és a DGCIM létesítményeiben fogvatartottak bántalmazásáért felelős, amelyet az irányítása alatt álló DGCIM-tagok követtek el. Felelős emellett a civil társadalom és a demokratikus ellenzék elnyomásáért, amelyet az irányítása alatt álló DGCIM-tagok követtek el. Kapcsolatba hozható Acosta kapitány halálával.
                              
                              
                                 2019.9.27.
                              
                           
                                 24.
                              
                              
                                 Alexander Enrique GRANKO ARTEAGA
                              
                              
                                 Születési idő: 1981. március 25.
                                 Személyazonosító igazolvány száma: V-14970215
                                 Neme: férfi
                              
                              
                                 A katonai kémelhárítási főigazgatóság (Dirección General de Contrainteligencia Militar, DGCIM) különleges ügyekkel foglalkozó osztályának (Special Affairs Division, DAE) vezetője (igazgatója). 2020. július 1-jén a bolivári nemzeti gárda (Bolivarian National Guard) alezredesévé léptették elő. Súlyos emberi jogi jogsértésekért, többek között kínzásért, halált és sérülést okozó túlzott erőszak alkalmazásáért és a DGCIM létesítményeiben fogvatartottak bántalmazásáért felelős, amelyet ő maga és az irányítása alatt álló tisztviselők követtek el. Felelős a civil társadalom elnyomásáért is, amelyet a parancsnoksága alatt álló DGCIM-tagok követtek el, valamint azért, hogy személyesen is részt vett ilyen elnyomásban. Kapcsolatba hozható Acosta kapitány halálával.
                              
                              
                                 2019.9.27.
                              
                           
                                 25.
                              
                              
                                 Hannover Esteban GUERRERO MIJARES
                              
                              
                                 Születési idő: 1971. január 14.
                                 Neme: férfi
                              
                              
                                 Legalább 2019 áprilisától 2019 augusztusáig a katonai kémelhárítási főigazgatóság (Dirección General de Contrainteligencia Militar, DGCIM) nyomozati osztályának vezetője. A nyomozati osztály vezetőjeként felügyelete alá tartozott a boleitai DGCIM-létesítmény. Súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottak bántalmazásáért felelős, amelyet ő maga és az irányítása alatt álló tisztviselők követtek el, különösen Boleitában. Kapcsolatba hozható Acosta kapitány halálával.
                              
                              
                                 2019.9.27.
                              
                           
                                 26.
                              
                              
                                 José Adelino ORNELAS FERREIRA
                                 Más néven: José Adelino ORNELLA FERREIRA/José Adelino ORNELLAS FERREIRA
                              
                              
                                 Születési idő: 1964. december 14.
                                 Születési hely: Caracas, Distrito Capital, Venezuela
                                 Személyazonosító igazolvány száma: V-7087964
                                 Neme: férfi
                              
                              
                                 2019. július 26. óta a Honvédelmi Tanács (National Defence Council) főtitkára, 2020 szeptembere óta pedig a főparancsnok vezérkari főnöke. A fővárosi egységes nemzeti stratégiai védelmi régió (National Capital Integral Strategic Defence Region, REDI Capital) korábbi parancsnoka, volt vezérkari főnök és a venezuelai bolivári nemzeti fegyveres erők operatív és stratégiai parancsnokságának (Operational and Strategic Command of the Bolivarian National Armed Forces of Venezuela, CEOFANB) második embere. E tisztségeiben támogatta és elősegítette a venezuelai kormány azon intézkedéseit és politikáit, amelyek aláásták a demokráciát és a jogállamiságot Venezuelában. Felelős az emberi jogok súlyos megsértéséért, valamint a civil társadalom és a demokratikus ellenzék elnyomásáért Venezuelában, beleértve a humanitárius segítségnyújtás akadályozását, valamint a bolivári fegyveres erők (Bolivarian Armed Forces, FANB) és az alárendelt erők – többek között az egységes stratégiai védelmi régió (Integral Strategic Defence Region, REDI), az egységes védelmi műveleti terület (Integral Defence Operations Zone, ZODI) és a bolivári nemzeti gárda (Bolivarian National Guard) – tisztviselői által a parancsnoksága alatt alkalmazott túlzott erőszakot.
                              
                              
                                 2020.6.29.
                              
                           
                                 27.
                              
                              
                                 Gladys del Valle REQUENA
                              
                              
                                 Születési idő: 1952. november 9.
                                 Születési hely: Puerto Santo, Sucre, Venezuela
                                 Személyazonosító igazolvány száma: V-4114842
                                 Neme: nő
                              
                              
                                 Az el nem ismert alkotmányozó nemzetgyűlés (National Constituent Assembly, ANC) tagja és 2018. október 26. óta második alelnöke. Az el nem ismert alkotmányozó nemzetgyűlésben vezető szerepet betöltve hozzájárult a demokrácia és a jogállamiság venezuelai aláásásához, többek között azáltal, hogy aláírta azt a rendeletet, amely a venezuelai nemzetgyűlés (National Assembly of Venezuela) elnökét, Juan Guaidót megfosztotta parlamenti képviselői mentelmi jogától.
                              
                              
                                 2020.6.29.
                              
                           
                                 28.
                              
                              
                                 Tania Valentina DÍAZ GONZÁLEZ
                              
                              
                                 Születési idő: 1963. június 18.
                                 Születési hely: Caracas, Distrito Capital, Venezuela
                                 Személyazonosító igazolvány száma: V-6432672
                                 Neme: nő
                              
                              
                                 Az el nem ismert alkotmányozó nemzetgyűlés (National Constituent Assembly, ANC) tagja és 2018. január 4. óta első alelnöke. Az el nem ismert alkotmányozó nemzetgyűlésben vezető szerepet betöltve hozzájárult a demokrácia és a jogállamiság venezuelai aláásásához, többek között azáltal, hogy aláírta azt a rendeletet, amely a venezuelai nemzetgyűlés (National Assembly of Venezuela) elnökét, Juan Guaidót megfosztotta parlamenti képviselői mentelmi jogától.
                              
                              
                                 2020.6.29.
                              
                           
                                 29.
                              
                              
                                 Elvis Eduardo HIDROBO AMOROSO
                              
                              
                                 Születési idő: 1963. augusztus 4.
                                 Születési hely: Caracas, Distrito Capital, Venezuela
                                 Személyazonosító igazolvány száma: V-7659695
                                 Neme: férfi
                              
                              
                                 2018. október 23. óta főszámvevő, valamint az el nem ismert alkotmányozó nemzetgyűlés (National Constituent Assembly, ANC) korábbi első és második alelnöke. Intézkedéseivel hozzájárult a demokrácia és a jogállamiság venezuelai aláásásához, többek között azáltal, hogy vezette az el nem ismert alkotmányozó nemzetgyűlést, aláírta a »gyűlölet elleni törvényt«, megindokolta egy törvényesen megválasztott ellenzéki kormányzó eltávolítását, és megtiltotta, hogy Juan Guaidó bármiféle közhivatalért indulhasson.
                              
                              
                                 2020.6.29.
                              
                           
                                 30.
                              
                              
                                 Juan José MENDOZA JOVER
                              
                              
                                 Születési idő: 1969. március 11.
                                 Születési hely: Trujillo, Venezuela
                                 Cím: Arnoldo Gabaldón, Candelaria, Edo. Trujillo
                                 Személyazonosító igazolvány száma: V-9499372
                                 Neme: férfi
                              
                              
                                 A Venezuelai Legfelsőbb Bíróság (Tribunal Supremo de Justicia, TSJ) második alelnöke és a Legfelsőbb Bíróság Alkotmányjogi Tanácsának (Constitutional Chamber of the TSJ) elnöke 2017. február 24. óta. Intézkedéseivel hozzájárult a demokrácia és a jogállamiság venezuelai aláásásához, többek között számos olyan bírósági határozat révén, amelyek az elmúlt két évben korlátozták vagy aláásták Venezuela demokratikusan megválasztott jogalkotó szervének, a nemzetgyűlésnek (National Assembly) az alkotmányos hatásköreit.
                              
                              
                                 2020.6.29.
                              
                           
                                 31.
                              
                              
                                 Jorge Elieser MÁRQUEZ MONSALVE
                              
                              
                                 Születési idő: 1971. február 20.
                                 Születési hely: Caracas, Venezuela
                                 Személyazonosító igazolvány száma: V-8714253
                                 Neme: férfi
                              
                              
                                 A Nemzeti Távközlési Bizottság (National Commission of Telecommunications, CONATEL) főigazgatója 2017. augusztus 7. óta. Intézkedéseivel hozzájárult a demokrácia és a jogállamiság venezuelai aláásásához, többek között azáltal, hogy súlyosan korlátozta a venezuelai nép sajtószabadsághoz, szólásszabadsághoz és tájékoztatáshoz való jogát. A CONATEL különleges hatásköreit arra használta fel, hogy elhallgattassa a rezsimmel kapcsolatos bírálatokat és a másként gondolkodókat, oly módon, hogy internetes oldalakat tiltott le, szűrt és blokkolt, valamint visszavonta rádió- és televízióállomások meglévő engedélyeit, és megtagadta számukra ilyen új engedélyek kiadását.
                              
                              
                                 2020.6.29.
                              
                           
                                 32.
                              
                              
                                 Farik Karin MORA SALCEDO
                              
                              
                                 Személyazonosító igazolvány száma: V-8608523
                                 Neme: férfi
                              
                              
                                 A Venezuelai első elsőfokú különbíróság (Venezuelan First Special Court of First Instance) ügyésze, aki hivatalt tölt be a katonai kémelhárítási főigazgatóságon (Dirección General de Contrainteligencia Militar, DGCIM). Intézkedéseivel hozzájárult a demokrácia és a jogállamiság venezuelai aláásásához, többek között olyan politikai indíttatású büntetőeljárások kezdeményezése révén, amelyek a nemzetgyűlés (National Assembly) azon tagjainak és egyéb tisztviselőknek az önkényes fogva tartását eredményezték, akik ellenzik a Maduro-rezsimet.
                              
                              
                                 2020.6.29.
                              
                           
                                 33.
                              
                              
                                 Dinorah Yoselin BUSTAMANTE PUERTA
                              
                              
                                 Születési idő: 1975. január 14.
                                 Személyazonosító igazolvány száma: V-10002096
                                 Neme: nő
                              
                              
                                 A Venezuelai első elsőfokú különbíróság (Venezuelan First Special Court of First Instance) ügyésze, aki hivatalt tölt be a katonai kémelhárítási főigazgatóságon (Dirección General de Contrainteligencia Militar, DGCIM). Intézkedéseivel hozzájárult a demokrácia és a jogállamiság venezuelai aláásásához, többek között olyan politikai indíttatású büntetőeljárások kezdeményezése révén, amelyek a nemzetgyűlés (National Assembly) azon tagjainak és egyéb tisztviselőknek az önkényes fogva tartását eredményezték, akik ellenzik a Maduro-rezsimet.
                              
                              
                                 2020.6.29.
                              
                           
                                 34.
                              
                              
                                 Luis Eduardo PARRA RIVERO
                              
                              
                                 Születési idő: 1978. július 7.
                                 Személyazonosító igazolvány száma: V-14211633
                                 Neme: férfi
                              
                              
                                 A nemzetgyűlés (National Assembly) tagja és törvénytelenül megválasztott elnöke. A nemzetgyűlés tagjaként 2020. január 5-én megrendezte a nemzetgyűlés elnökévé történő megválasztását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség több parlamenti képviselőnek a nemzetgyűlés helyiségeibe való belépését is megakadályozta, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett megszervezniük, hogy Juan Guaidót újraválasszák a nemzetgyűlés elnökévé. Nem sokkal Parra pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a rezsim pártja, a PSUV által támogatott Parrát.
                              
                              
                                 2020.6.29.
                              
                           
                                 35.
                              
                              
                                 Franklyn Leonardo DUARTE
                              
                              
                                 Születési idő: 1977. május 15.
                                 Személyazonosító igazolvány száma: V-3304045
                                 Neme: férfi
                              
                              
                                 A nemzetgyűlés (National Assembly) tagja és törvénytelenül megválasztott első alelnöke. A nemzetgyűlés tagjaként 2020. január 5-én megrendezte a nemzetgyűlés első alelnökévé történő megválasztását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség több parlamenti képviselőnek a nemzetgyűlés helyiségeibe való belépését is megakadályozta, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett megszervezniük, hogy Juan Guaidót újraválasszák a nemzetgyűlés elnökévé. Nem sokkal Duarte pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a nemzetgyűlés elnökségének – a rezsim politikai pártja, a PSUV által támogatott – megválasztását.
                              
                              
                                 2020.6.29.
                              
                           
                                 36.
                              
                              
                                 José Gregorio NORIEGA FIGUEROA
                              
                              
                                 Születési idő: 1969. február 21.
                                 Személyazonosító igazolvány száma: V-8348784
                                 Neme: férfi
                              
                              
                                 A nemzetgyűlés (National Assembly) tagja és törvénytelenül megválasztott második alelnöke. A Voluntad Popular politikai párt ad hoc vezető testületének törvénytelenül kinevezett igazgatója. A nemzetgyűlés tagjaként 2020. január 5-én megrendezte a nemzetgyűlés második alelnökévé történő megválasztását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség több parlamenti képviselőnek a nemzetgyűlés helyiségeibe való belépését is megakadályozta, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett megszervezniük, hogy Juan Guaidót újraválasszák a nemzetgyűlés elnökévé. Nem sokkal Noriega pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a nemzetgyűlés elnökségének – a rezsim politikai pártja, a PSUV által támogatott – megválasztását. 2020 júliusában Noriega – a Venezuelai Legfelsőbb Bíróság (Tribunal Supremo de Justicia, TSJ) segítségével – törvénytelenül vette át a Voluntad Popular politikai párt vezetését, ezzel folytatva a venezuelai demokrácia aláásását.
                              
                              
                                 2020.6.29.
                              
                           
               ”